На основу члана 37 Статута града Ниша ("Службени лист града Ниша", број 88/08 и 143/16),

Скупштина Града Ниша на седници одржаној \_\_\_\_\_\_\_\_\_\_\_ 2017. године донела је

**Р Е Ш Е Њ Е**

I **УСВАЈА СЕ** Извештај о раду и пословању Историјског архива Ниш за 2016. годину, број 01/117-17 од 23.02.2017. године, који је Одлуком број 01/119-17 од 23.02.2017. године, усвојио Управни одбор Установе.

II Решење доставити установи Историјски архив Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач Град.

Управни одбор Историјског архива Ниш, на својој седници, 23.02.2017. године, донео је Одлукy број 01/119-17 којом усваја Извештај о раду и пословању Историјског архива Ниш за 2016. годину, број 01/117-17 од 23.02.2017. године и доставио га Секретаријату за културу и информисање на даље поступање. .

Према оцени Управног одбора Историјског архива Ниш, мисија ове установе успешно је реализована и у пословној 2016. години. Архив је почетком године био домаћин промоције монографије „Бан Милосављевић“, аутора Зорана Пејашиновића, историчара и публицисте из Бања Луке. Личности бана Милосављевића Архив је посветио и изложбу архивских докумената о његовом раду и животу коју је, у сарадњи са Архивом Републике Српске, приредио и отворио у Ноћи музеја 21. маја 2016. године. Историјски архив Ниш један је од организатора промоције књиге „Александар I Карађорђевић“ аутора Радослава Павловића. На позив Друштва архивиста Србије Историјски архив Ниш учествовао је на међународном архивистичком саветовању о вредновању архивске грађе. Саветовање ове врсте организовано је после 30 година, са циљем да се анализира један од најодговорнијих послова архивиста, учествовао је на међународном архивистичком скупу у Суботици – „Суботички архивски дан“, чија је тема била „Архиви и њихова културно просветна делатност“.

Служба заштите архивске грађе ван архива обављала је и ове године стручни надзор над ствараоцима архивске грађе на подручју Града Ниша и још седам општина шире од Нишавског управног округа, што је подручје надлежности Историјског архива Ниш. Стручни надзор и преглед обухватио је 102 регистратуре, настављени процеси техничке заштите архивске грађе микрофилмовањем, а пројектом који је подржало Министарство културе и информисања Републике Србије дигитализоване су црквене матичне књиге венчаних, рођених и умрлих са подручја Града Ниша. Ове године приоритет у обиласку имале су клинике нишког Клиничког центра, које се, према упутству Архивског већа Архива Србије, обилазе сваке пете године, а обављан је и стручни надзор органа управе и правосуђа. Предмет обиласка биле су и новоформиране регистратуре и приватна предузећа ради отварања досијеа. Архив је у 2016. години имао отворених 1255 досијеа активних стваралаца архивске грађе и 119 досијеа пасивних, односно стваралаца који су престали са радом.

Имајући у виду да је Извештај о раду и пословању Историјског архива Ниш за 2016. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић